text: Se video: Holsted vinder guld i speedway
  11 september 2014 kl. 04.43
  De forsvarende mestre fra Esbjerg kunne ikke vinde DM-guldet for tredje gang i træk. Titlen gik til Holsted.
  Holsted Tigers med speedwaystjernen Nicki Pedersen som holdkaptajn vandt onsdag mesterskabet i den danske Superliga.
  De nykårede mestre var stærkest i grundspillet og havde derfor fordel af hjemmebane i onsdagens finale, hvor Esbjerg, Varde og Munkebo kom på besøg.
  Selv om Holsted har vundet 15 DM-titler, så var onsdagens triumf den første siden 2009. Derfor var sejren ifølge Holsted-formand Rudi Steen Hansen særdeles tiltrængt.
  - Vi har bestemt tørstet efter at få guldet tilbage og endelig lykkedes det, siger Rudi Steen Hansen i en pressemeddelelse.
  Mens Esbjerg fik sølv endte det helt skidt for Region Vardes Team Vest?n Vind. Flere maskinskader sendte holdet ned på en fjerdeplads i en ellers tæt finale, hvor kampen om at komme på podiet fortsatte til sidste heat.
  - Vi havde holdet, men vi havde ikke dagen. Vi gjorde, hvad vi kunne, men det virkede bare ikke, siger holdleder for Region Varde Steven Andersen i en pressemeddelelse.
  Bronzemedaljerne gik til Munkebo.
  
  Nicki Pedersens reaktion efter sejren. (Varighed 1:22)
  Sejren blev også delt på Twitter
  Selfie !!! Champions DK League 2014🏆 Holsted Good job all Team👍 pic.twitter.com/ZTkC9zaThg
  
  